Nils Røttingen

Nils Røttingen (født 21. desember 1945 i Strandebarm  i Hardanger) var høgskoledirektør ved Høgskolen i Telemark (HiT)i perioden 1994–2011IHiT - historien: Nøkkelpersoner forteller om Høgskolen i Telemarks tilblivelse" YouTube.com..

 Yrkesliv 
Røttingen ble ansatt ved Telemark distriktshøgskole (TDH) i Bø i 1973. De første 10 årene arbeidet han som høgskolelektor/amanuensis og underviste og forsket i engelsk språk. I 1983 fikk han opprykk til førsteamanuensis.

I 1985 ble han valgt rektor samme sted, og dette vervet hadde han i tre perioder (7 ½ år). I juli 1994 ble han tilsatt som høgskoledirektør ved Høgskolen i Telemark, som fra 1. august ble etablert ved fusjon mellom den daværende TDH, Telemark ingeniørhøgskole (Porsgrunn), Telemark lærerhøgskole (Notodden/Rauland/Drammen) og Telemark sykepleierhøgskole (Skien). Røttingen var slik sentral ved etableringen av den nye høgskolen, og en bærebjelke i den nye institusjonen i nesten 20 år.

 Politisk virke 
Røttingen var også politiker for partiet Venstre og representerte partiet i Bø kommunestyre.

 Familie 
Nils Røttingen er far til epidemiologen John-Arne Røttingen.

 Referanser 

Kategori:Rektorer ved universiteter og høyskoler i Norge
Kategori:Høgskolen i Telemark
Kategori:Lokalpolitikere i Telemark
Kategori:Lokalpolitikere fra Venstre
Kategori:Personer fra Kvam kommune
Kategori:Fødsler i 1945